b'\n_START_ARTICLE_\nTv-julekalender\n_START_PARAGRAPH_\nEn tv-julekalender er en tv-serie i typisk 24 afsnit, der sendes fra 1. december til 24. december, hvor julen som oftest er det gennemg\xc3\xa5ende tema. Konceptet stammer fra den trykte julekalender, der s\xc3\xa5 med tiden er blevet suppleret med tv-underholdning. Koncepten med tv-julekalendere stammer oprindeligt fra Sverige, men har ogs\xc3\xa5 bredt sig til Danmark, Norge, Finland og Island._NEWLINE_Sveriges Television har sendt \xc3\xa5rlige julekalendere siden 1960, DR siden 1962, Yle siden 1963, NRK siden 1970, TV 2 siden 1990 og TV 2 Norge siden 1992.'